b'\n_START_ARTICLE_\nYrj\xc3\xb6 Wigren Oy\n_START_SECTION_\nHistoria\n_START_PARAGRAPH_\nYrj\xc3\xb6 Wigren aloitti uransa juoksupoikana Tampereen kauppahallissa toimineessa Granbergin liha- ja leikkelemyym\xc3\xa4l\xc3\xa4ss\xc3\xa4. Kes\xc3\xa4ll\xc3\xa4 1917 h\xc3\xa4n osti Tampereen Tammelan kaupunginosassa sijainneen K. A. Silanderin makkaraliikkeen ja k\xc3\xa4ynnisti oman yrityksens\xc3\xa4. Vuonna 1922 h\xc3\xa4n rakensi Wigrenin tehtaan Tampereen keskustaan N\xc3\xa4silinnan\xc2\xadkatu 22:een. Kyseess\xc3\xa4 on saattanut olla yksi ensimm\xc3\xa4isist\xc3\xa4 h\xc3\xb6yrykeittoon siirtyneist\xc3\xa4 tehtaista. Tehdas siirtyi Tampereen keskustasta Nekalaan Vihiojantie 2:een 1960-luvun alussa ja vuonna 1989 Sarankulmaan osoitteeseen Patam\xc3\xa4enkatu 2. Wigrenin uudesta tehtaasta tuli Pirkanmaan ensimm\xc3\xa4inen EU-hyv\xc3\xa4ksytty lihanjalostuslaitos.'